Reiz Malile
Reiz Malile (ka Reis Malile; 12. august 1924 Gjirokastër – 6. märts 2003 Tirana) oli Albaania diplomaat ja kommunistlik riigitegelane. Alates 1949. aasta jaanuarist töötas Reiz Malile Albaania Välisministeeriumis. 1950–1956 töötas ta Välisministeeriumis Ida-Euroopa riikide osakonna juhatajana. 1956–1961 oli ta Albaania alaline esindaja Ühinenud Rahvaste Organisatsiooni juures. Aastatel 1961–1963 oli ta Albaania suursaadik Pekingis. Aastatel 1963–1982 töötas ta Albaania välisministri asetäitjana. Reiz Malile oli alates 30. juunist 1982 kuni 22. veebruarini 1991 Albaania välisminister.